Píndoksen kansallismetsä

Píndoksen kansallismetsä (kreik. Εθνικός Δρυμός Πίνδου, Ethnikós Drymós Píndou) on kansallispuisto Epeiroksessa luoteisessa Kreikassa. Se on perustettu vuonna 1966. Vuodesta 2005 kansallismetsä on osa laajempaa Pohjoisen Píndoksen kansallispuistoa. Píndoksen kansallismetsä tunnetaan usein nimellä Vália Kálnta (Βάλια Κάλντα) siellä sijaitsevan Vália Kálntan laakson mukaan. Kansallismetsä käsittää osan pohjoisesta Píndos-vuoristosta Ioánninan alueyksikön alueella. Sen pinta-ala on noin 6 838 hehtaaria. Seutu on pääosin metsän peittämää jyrkkärinteistäkin vuoristoa, jonka korkeimmat huiput ovat yli 2 000 -metrisiä. Alueella on paljon lähteitä, jokia ja koskia sekä pieniä vuoristojärviä. Tyypillisiä puulajeja ovat euroopanmustamänty (Pinus nigra), bosnianmänty (Pinus heldreichii), euroopanpyökki (Fagus sylvatica), kuninkaanpihta (Abies borisii) ja isopuksipuu (Buxus sempervirens). Lähteet Aiheesta muualla Kuvia tai muita tiedostoja aiheesta Píndoksen kansallismetsä Wikimedia Commonsissa